Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,586.77       Volu …
27 มิ.ย. 2560

ดัชนี SET ปิดภาคเช้า
Close          1,586.77       Volume          ฿16,986 M
Change         +1.16          %Change         +0.07%
สรุปภาวะตลาดภาคเช้า
ภาวะตลาดหุ้นไทยช่วงเช้าแกว่งตัวในกรอบแคบๆ เนื่องจากขาดปัจจัยกระตุ้นการลงทุน ส่งผลให้ภาวะตลาดส่วนใหญ่เป็นการเก็งกำไรหุ้นขนาดกลาง-เล็ก ก่อนที่ดัชนีจะปิดบวกเล็กน้อย ด้วย Volume ซื้อขายไม่หนาแน่นนักระดับ 1.7หมื่นลบ.
แนวโน้มภาคบ่ายตามค่าสัญญาณทางเทคนิค 
ดัชนี SET อ่อนแรงลงสร้างกรอบการแกว่งตัวในช่วงจำกัดระหว่าง 1,582 – 1,592 จุด stochastic ในกราฟราย 15 นาที อ่อนกำลังลงและลดช่วงการแกว่งในลักษณะพักตัวสะสมกำลัง แต่ไม่บ่งชี้ทิศทางสำหรับระยะถัดไป อย่างไรก็ตาม การที่ดัชนีอยู่เหนือ 1,580 จุด ถือเป็นสัญญาณบวกต่อการปรับขึ้นสู่ระดับ 1,600 จุด จึงแนะนำให้ซื้อกลับเมื่อตลาดรวมอ่อนตัว
แนวรับ  1,582 จุด  /  แนวต้าน  1,592 จุด
AU ซื้อเก็งกำไร
ราคาปิด 9.00 บาท
แนวรับ 8.95 บาท / แนวต้าน 9.40 บาท / Cut loss 8.80 บาท
กราฟพลิกตัวคล้าย W shape และราคาดีดตัวตัดเส้น EMA 10 วันได้สำเร็จ สอดคล้องกับเครื่องมือ MACD + RSI ปรับตัวขึ้นสนับสนุนทิศทางเชิงบวกจึงคาดว่าจะปรับตัวขึ้นต่อได้
TAPAC ซื้อเก็งกำไร
ราคาปิด  24.00  บาท
แนวรับ  23.80 บาท / แนวต้าน 24.50 บาท / Cut loss 23.50 บาท
กราฟกลับตัวขึ้นแบบกะทะหงาย และราคายกตัวขึ้นยืนเหนือเส้น EMA 10 วันได้ต่อเนื่อง  พร้อมกับสัญญาณ MACD+RSI ชี้ขึ้นสนับสนุนทิศทางทำให้มีโอกาสปรับตัวขึ้นต่อได้
ข่าวสำคัญช่วงเช้า
“หลี่ เค่อเฉียง” มั่นใจจีนมีศักยภาพบรรลุเป้าหมายเศรษฐกิจปี 60 ย้ำเดินหน้าใช้มาตรการควบคุมความเสี่ยงทางการเงิน
สหรัฐเตรียมรายงานการค้ามนุษย์ประจำปี 60 คืนนี้ มีรายงานว่าไทยถูกจัดอยู่ในเทียร์ 2 หรือประเทศที่ปฏิบัติตามมาตรฐานขั้นต่ำไม่ครบถ้วน
คมนาคมเร่งงาน Action Plan ปี 59-60 ,คาดชงรถไฟฟ้าสายสีม่วงใต้เข้า ครม.ภายใน ก.ค.นี้
สนข. ยันฝ่ายไทยลงทุนในโครงการรถไฟไทย-จีนเองทั้งหมด รวมถึงการพัฒนาพื้นที่ตามแนวเส้นทาง
LOXLEY ซื้อหุ้น”บ.รักษาความปลอดภัย เอเอสเอ็ม”เพิ่มสัดส่วนเป็น 100%จาก 69.50%
CSC ชะลอลงทุนเพิ่มใน ICC หลังเศรษฐกิจและตลาดเครื่องดื่มในอินโดฯไม่โตเท่าที่ควร
ETE / SOLAR / PSTC เผยไม่ได้โซลาร์ฟาร์มส่วนราชการ – สหกรณ์รอบนี้ เตรียมเจรจาเป็นผู้สนับสนุนโครงการที่ได้รับคัดเลือก
BGRIM ได้โซลาร์ฟาร์มส่วนราชการ 5 โครงการ 23.58 MW – สหกรณ์ 3 โครงการ / GUNKUL ได้โซลาร์ฟาร์มสหกรณ์ 1 โครงการ / SUPER ได้โซลาร์สหกรณ์แล้ว 5 โครงการรวม 25 MW ลุ้นผลทางการพรุ่งนี้
DEMCO ได้งานก่อสร้างระบบไฟฟ้า-สื่อสารโครงการท่อส่งก๊าซธรรมชาติบนบก นครราชสีมา ส่วนต่อขยาย มูลค่า 138.40 ลบ.
PTTEP เริ่มกลับมาผลิตปิโตรเลียมในพื้นที่ ส.ป.ก. โครงการเอส 1 แล้ว หลังหยุดไปชั่วคราวเป็นเวลา 23 วัน